[bookmark: _Hlk222233510](Návrh)
RÁMCOVÁ DOHODA O POSKYTOVANÍ SLUŽIEB 
uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015  Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) 
(ďalej len „Dohoda“)

  Účastníci dohody 
	Objednávateľ:
	

	Názov:
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 02 Bratislava, Slovenská republika

	Zastúpený:
	[●]

	IČO:
	00 151 866

	DIČ:
	2020571520

	IČ DPH:
	SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu: 
	SK78 8180 0000 0070 0018 0023

	BIC/SWIFT kód:
	SPSRSKBA

	Webové sídlo (URL):
	http://www.minv.sk/

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Objednávateľ“)
	



a

	Poskytovateľ:
	

	Názov:
	[●]

	Sídlo:
	[●]

	Zastúpený:
	[●]

	IČO:
	[●]

	DIČ:
	[●]

	IČ DPH (ak je pridelené):
	[●]

	Bankové spojenie:
	[●]

	Číslo účtu: 
	[●]

	BIC/SWIFT kód:
	[●]

	Webové sídlo (URL):
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]

	(ďalej len „Poskytovateľ“)
	

	(Objednávateľ a Poskytovateľ spoločne ďalej len „Účastníci dohody“ alebo jednotlivo len „Účastník dohody“)





Článok I
Úvodné ustanovenia
1.1 Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Rámcová dohoda na štruktúrované kabeláže MV SR – obnova“ (ďalej len „Verejné obstarávanie“). 
1.2 Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Dohoda.

Článok II
Predmet Dohody
2.1 Predmetom tejto Dohody je záväzok Poskytovateľa  poskytnúť pre Objednávateľa služby a s nimi súvisiace plnenia uvedené v bode 2.3 tohto článku Dohody a v Prílohe č. 1 tejto Dohody (spolu ďalej len „Služby“, jednotlivo aj „Služba“) a záväzok Objednávateľa zaplatiť Poskytovateľovi za riadne a včas poskytnuté Služby Cenu za Služby podľa čl. II, bodu 2.3 a čl. V tejto Dohody. Cena za Služby musí byť v súlade s jej štruktúrovaným rozpočtom uvedeným v Prílohe č. 2 tejto Dohody.
2.2 Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy o Službách, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „Objednávka“) a potvrdených Poskytovateľom (každá z takýchto obojstranne potvrdených Objednávok ďalej len ako „Jednotlivá zmluva“). Vzor Objednávky tvorí Prílohu č. 9 tejto Dohody. 
2.3 Predmetom tejto Dohody je poskytovanie Služieb podľa špecifikácie:
	Špecifikácia Služieb:

	Predmetom tejto Dohody je realizácia a inštalácia kabelážneho štruktúrovaného systému vrátane súvisiacich služieb a plnení (vrátane tovarov/materiálu) tak, ako sú Služby bližšie špecifikované v Prílohe č. 1 Dohody – Opis predmetu zákazky.
Účastníci dohody sa dohodli, že Objednávateľ je oprávnený modifikovať jednotlivé parametre poskytovaných Služieb so zohľadnením technického vývoja a výhodnosti pre Objednávateľa počas doby trvania tejto Dohody.

	Dokumentácia k Službám:
	Požadovaná dokumentácia bude predmetom konkrétnej Objednávky, v súlade s Prílohou č. 1 tejto Dohody. Poskytovateľ sa zaväzuje, že akákoľvek realizačná alebo iná dokumentácia k Službám bude spĺňať požiadavky Objednávateľa stanovené v Prílohe č. 1 tejto Dohody. 
Poskytovateľ je povinný udržiavať v platnosti a na žiadosť Objednávateľa bezodkladne predložiť platnú dokumentáciu, ktorú predložil Objednávateľovi v rámci svojej ponuky vo Verejnom obstarávaní, príp. v rámci poskytnutia súčinnosti pred podpisom tejto dohody.

	Lehota na potvrdenie Objednávky:
	Poskytovateľ je povinný v lehote piatich (5) pracovných dní písomne potvrdiť prijatie Objednávky v súlade s čl. IV Dohody.

	Lehota na poskytnutie Služieb:
	Poskytovateľ je povinný poskytnúť Služby Objednávateľovi  najneskôr v lehote stanovenej v príslušnej Objednávke, v súlade s Prílohou č. 1 Dohody. Objednávateľ sa zaväzuje stanoviť lehotu na poskytnutie Služieb so zohľadnením rozsahu poskytovaných Služieb.

	Miesto poskytovania Služieb:  
	Miestom poskytovania Služieb je celé územie Slovenskej republiky; konkrétne miesto poskytovania Služieb bude uvedené v konkrétnej Objednávke. 
Zoznam jednotlivých miest poskytovania Služieb je uvedený v Prílohe č. 8 Dohody. Účastníci dohody sa dohodli, že zoznam miest poskytovania Služieb môžu zmeniť vo forme písomného dodatku k Dohode, a to vo forme aktualizácie Prílohy č. 8 – Zoznam miest poskytovania Služieb, pričom takáto zmena sa bude považovať za zmenu podľa ustanovenia § 18 ods. 1 písm. a) Zákona o verejnom obstarávaní.

	Cena za Služby:
	Cena za Služby je výsledkom postupu Verejného obstarávania. Cena za jednotlivé Služby a s nimi súvisiace plnenia podľa tejto Dohody bez dane z pridanej hodnoty (ďalej len „DPH“) je špecifikovaná v Prílohe č. 2 tejto Dohody  (ďalej len „Cena za Služby“).  

	Cena objednaných Služieb: 
	Celková cena Služieb objednaných na základe jednej Objednávky bez DPH; táto cena je rozhodujúca pre výpočet zmluvných pokút podľa tejto Dohody. 

	Splatnosť faktúry: 
	Šesťdesiat (60) dní odo dňa doručenia faktúry Objednávateľovi.

	Záručná doba: 
	Dvadsaťštyri (24) mesiacov, pokiaľ neurčí Objednávateľ v príslušnej Objednávke kratšiu záručnú dobu na konkrétnu Službu.

	Lehota na odstránenie vady podliehajúcej záruke:
	Lehoty na odstránenie jednotlivých vád podliehajúcich záruke sú uvedené v čl. VI tejto Dohody. 
Lehota na odstránenie vady podliehajúcej záruke však nesmie presiahnuť tridsať (30) dní odo dňa uplatnenia reklamácie Objednávateľom, ak sa Účastníci dohody písomne nedohodnú inak.

	Doba trvania Dohody: 

	Štyridsaťosem (48) mesiacov odo dňa nadobudnutia jej účinnosti alebo do vyčerpania finančného limitu, t. j. Maximálnej ceny Dohody podľa toho, ktorá skutočnosť nastane skôr. 

	Maximálna cena Dohody: 
	Maximálna cena Dohody, t. j. hodnota finančného limitu, ktorá môže byť uhradená Objednávateľom na základe tejto Dohody/Objednávok/Jednotlivých zmlúv v súlade s výsledkom Verejného obstarávania a s touto Dohodou, je cena rovnajúca sa Cene uvedenej v Prílohe č. 2 tejto Dohody. 

	Poistenie zodpovednosti za škodu spôsobenú pri výkone Služieb (čl. VI, bod 6.13 Dohody):
	a) nevyžaduje sa
b) vyžaduje sa – poistná suma: minimálne 200.000 EUR (slovom: dvesto tisíc EUR)  


	Predmet zákazky  (spolu)financovaný  z fondov Európskej únie:
	a) nie 
b) áno 




2.4 [bookmark: _Hlk193109772]Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Poskytovateľa predpokladané množstvo Služieb a súvisiacich plnení uvedené v Prílohe č. 1 Dohody v celom rozsahu. Predpokladané množstvo Služieb uvedené v tejto Dohode nie je pre Objednávateľa záväzné. Skutočne objednané množstvo Služieb počas trvania tejto Dohody môže byť nižšie alebo vyššie ako predpokladané množstvo Služieb a Objednávateľ si vyhradzuje právo neobjednať Služby, resp. právo objednať jednotlivé Služby v nižšom či vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena Dohody podľa čl. II, bodu 2.3 Dohody. Poskytovateľ má nárok na odplatu, resp. Cenu za Služby len za skutočne poskytnuté množstvo Služieb. 
2.5 Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok III
Doba trvania Dohody 

3.1 Táto Dohoda sa uzatvára na dobu určitú, na obdobie uvedené v čl. II, bode 2.3 Dohody. 
3.2 Služby bude Poskytovateľ poskytovať Objednávateľovi priebežne, počas doby trvania tejto Dohody, a to na základe písomných výziev a Objednávok Objednávateľa  v súlade s Prílohou č. 1 Dohody. 
3.3 [bookmark: _Hlk221543317][bookmark: _Hlk222125865]Účastníci Dohody sa dohodli, že v prípade nevyčerpania Maximálnej ceny Dohody uvedenej  v čl. II, bode 2.3 Dohody počas doby trvania Dohody, sú Účastníci dohody oprávnení predĺžiť dobu trvania Dohody o dvanásť (12) mesiacov, a to aj opakovane, avšak celková doba trvania Dohody nemôže presiahnuť dobu štyridsaťosem (48) mesiacov. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) a § 83 ods. 2 Zákona o verejnom obstarávaní.

Článok IV
Podmienky poskytovania Služieb
4.1 Na základe potreby Objednávateľa na poskytnutie Služieb, tento vyzve Poskytovateľa na vykonanie obhliadky prostredníctvom písomnej výzvy na vykonanie obhliadky priestorov v súlade s Prílohou č. 1 Dohody (ďalej len „Výzva“) alebo na poskytnutie Služby/Služieb prostredníctvom Objednávky, a to v súlade s Prílohou č. 1 Dohody; Výzva a Objednávka sú pre Poskytovateľa záväzné. 
4.2 Každej Objednávke musí v súlade s bodom 4.1 tohto článku a s Prílohou č. 1 Dohody predchádzať písomná Výzva, ktorou Objednávateľ vyzve Poskytovateľa na vykonanie obhliadky objektov, kde sa majú požadované Služby poskytnúť, a to minimálne dva (2) dni pred požadovaným termínom obhliadky. Objednávateľ vo Výzve uvedie termín a miesto obhliadky a požadované Služby. Poskytovateľ je povinný Výzvu bezodkladne potvrdiť vo forme bežného e-mailu. 
4.3 Poskytovateľ do dvadsiatich štyroch (24) hodín od realizácie obhliadky vyhotoví a zašle Objednávateľovi na vyjadrenie rozpočet vo forme výkazu materiálu a prác, v ktorom uvedie navrhované riešenie spolu so situačným nákresom a časovým harmonogramom poskytovania Služieb, ktoré budú slúžiť pre následné poskytovanie Služieb v súlade s Prílohami č. 1 a 2 Dohody (ďalej len „Rozpočet“). Objednávateľ sa do dvoch (2) pracovných dní odo dňa doručenia Rozpočtu vyjadrí k jeho obsahu, pričom buď (i) Rozpočet schváli alebo (ii) upozorní Poskytovateľa na skutočnosť, že Rozpočet nespĺňa stanovené požiadavky alebo obsahuje akékoľvek nesprávne informácie alebo údaje; v takomto prípade je Poskytovateľ povinný rozpočet prepracovať v súlade s pokynom Objednávateľa do dvadsiatich štyroch (24) hodín odo dňa doručenia vyjadrenia Objednávateľa.
4.4 V prípade investičných projektov (Služieb) v hodnote vyššej ako 30.000 EUR (slovom: tridsaťtisíc EUR) Poskytovateľ vypracuje projektovú dokumentáciu a doručí ju Objednávateľovi na vyjadrenie najneskôr do siedmich (7) dní odo dňa realizácie obhliadky v súlade s požiadavkami podľa Prílohy č. 1 Dohody. Pri investičných projektoch väčšieho rozsahu je Poskytovateľ povinný určiť zodpovedného vedúceho pracovníka pre poskytnutie danej Služby/Služieb za účelom ich koordinácie a komunikácie s Objednávateľom; tohto pracovníka Poskytovateľ oznámi Objednávateľovi bezodkladne po jeho určení a najmenej päť (5) pracovných dní pred začiatkom poskytovania takýchto Služieb. Zodpovedný vedúci pracovník Poskytovateľa podľa tohto bodu musí byť certifikovaný v súlade s Prílohou č. 1 Dohody.  
4.5 [bookmark: _Hlk222233570][bookmark: _Hlk201756661]Účastníci dohody sa dohodli na elektronickom prijímaní a doručovaní Výziev a Objednávok vo forme bežného e-mailu, vrátane jeho príloh a scanov v súlade s čl. X, bodom 10.1 Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví Dohody alebo nimi poverené osoby, ktoré boli druhému Účastníkovi dohody vopred písomne oznámené. 
4.6 Na základe schváleného Rozpočtu podľa tohto článku Dohody a v súlade s Prílohou č. 1 Dohody, Objednávateľ zašle Objednávku Poskytovateľovi s určením konkrétnej Služby, lehoty na poskytnutie Služieb a miesta poskytovania Služieb podľa čl. II, bodu 2.3 Dohody a podľa Prílohy č. 1 Dohody kontaktnej/oprávnenej osobe Poskytovateľa uvedenej v záhlaví Dohody alebo osobe, ktorá bude neskôr v súlade s touto Dohodou preukázateľne oznámená ako nová kontaktná osoba. 
4.7 Poskytovateľ je povinný v lehote uvedenej v čl. II, bode 2.3 Dohody písomne potvrdiť prijatie Objednávky, a to tak, že Poskytovateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky vo forme naskenovaného dokumentu  na e-mailovú adresu kontaktnej/oprávnenej osoby Objednávateľa podľa tohto článku Dohody. Doručením potvrdenej Objednávky je uzatvorená Jednotlivá zmluva. 
4.8 [bookmark: _Hlk222233638]Poskytovateľ nie je oprávnený odmietnuť potvrdenie Výzvy a/alebo Objednávky, ak tieto boli zaslané v súlade s touto Dohodou.
4.9 Účastníci dohody sa dohodli, že v prípade, ak Poskytovateľ nepotvrdí Výzvu a/alebo Objednávku v lehote uvedenej v čl. II, bode 2.3 Dohody, ani v tejto lehote Výzvu a/alebo Objednávku neodmietne, budú sa tieto považovať za Poskytovateľom potvrdené (akceptovanú). 
4.10 Potvrdením Objednávky sa Poskytovateľ zaväzuje poskytnúť Služby v termíne a v rozsahu stanovenom Objednávkou, za podmienok dojednaných v tejto Dohode a Prílohe č. 1 Dohody (Jednotlivá zmluva).
4.11 Poskytovateľ sa zaväzuje poskytovať Služby riadne a včas, v kvalite a spôsobom podľa Prílohy č. 1 Dohody. Služby musia byť poskytnuté bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, technickými normami a podmienkami tejto Dohody a Prílohy č. 1, podľa pokynov Objednávateľa, v súlade so záujmami Objednávateľa, ktoré sú Poskytovateľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poskytovateľ je povinný spolu s poskytovaním Služieb odovzdať Objednávateľovi aj príslušnú dokumentáciu týkajúcu sa Služieb, ak sa táto vyžaduje podľa čl. II, bodu 2.3 Dohody a/alebo podľa Príloh č. 1 Dohody, a to vždy v slovenskom jazyku alebo českom jazyku, prípadne spolu s úradným prekladom do slovenského jazyka.
4.12 Dátum poskytnutia Služieb oznámi Poskytovateľ písomne/elektronicky formou bežného e-mailu Objednávateľovi najneskôr dva (2) pracovné dni vopred. Dátum poskytnutia Služieb musí byť elektronicky formou bežného e-mailu odsúhlasený Objednávateľom. V prípade, ak je viacero miest poskytovania Služieb, má Objednávateľ právo zvoliť odlišné dátumy a časové rozpätie poskytovania Služieb pre jednotlivé miesta poskytovania Služieb. Objednávateľ je však povinný zachovať lehotu poskytnutia Služieb podľa čl. II, bodu 2.3 Dohody. 
4.13 O poskytnutí Služieb vyhotoví Poskytovateľ písomný protokol (ďalej „protokol  o poskytnutí Služieb“) a predloží ho  na odsúhlasenie  Objednávateľovi, a to v lehote do dvoch (2) pracovných dní po poskytnutí Služieb. Protokol o poskytnutí Služieb musí obsahovať najmä tieto náležitosti:
a) názov Objednávateľa, 
b) názov Poskytovateľa, 
c) dátum poskytnutia Služieb a/alebo plnení súvisiacich so Službami, 
d) druh poskytnutých Služieb a/alebo poskytnutých plnení súvisiacich so Službami, 
e) dátum podpisu oprávnených osôb oboch Účastníkov dohody, 
f) meno, priezvisko a podpis oprávnených osôb oboch Účastníkov dohody.
4.14 Objednávateľ sa v lehote do dvoch (2) pracovných dní vyjadrí k protokolu o poskytnutí Služieb, pričom ho Objednávateľ (i) písomne odsúhlasí svojím podpisom alebo (ii) v ňom uvedie svoje výhrady a vráti ho Poskytovateľovi na prepracovanie v súlade s jeho výhradami. Protokol o poskytnutí Služieb podpísaný Objednávateľom zakladá nárok na vystavenie faktúry a musí byť  súčasťou (prílohou) faktúry.  
4.15 Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
4.16 Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a ak si Poskytovateľ nemôže včas zabezpečiť predchádzajúci súhlas Objednávateľa. V takomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
4.17 Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnymi predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú Objednávateľovi. V prípade, ak Objednávateľ trvá napriek upozorneniu Poskytovateľa na ním navrhnutom postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne. 
4.18 Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb podľa tejto Dohody a o získaných dôverných informáciách spôsobom obvyklým pre utajovanie takýchto informácií.
Za dôverné informácie sa pre účely Dohody považujú všetky údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia
a) ktoré sa týkajú Objednávateľa, najmä informácie o jeho činnosti, štruktúre, hospodárskych výsledkoch; všetky zmluvy, finančné, štatistické a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, know-how, hodnotiace štúdie a správy, stratégie a plány, interné predpisy, smernice, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Objednávateľovi;
b) ktoré boli poskytnuté Poskytovateľovi alebo získané Poskytovateľom pred nadobudnutím platnosti a účinnosti tejto Dohody a tiež počas trvania jej platnosti a účinnosti, pokiaľ sa týkajú poskytovania Služieb podľa Dohody;
c) ktoré sú takto Objednávateľom výslovne označené, alebo sú označené ako „dôverné“, „confidential“, „proprietary“ alebo iným obdobným označením, a to odo okamihu oznámenia tejto skutočnosti Poskytovateľovi; alebo 
d) pre ktoré je všeobecne záväznými právnymi predpismi stanovený osobitný režim nakladania s nimi (najmä, nie však výlučne, obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti)
(ďalej spoločne len „Dôverné informácie“).
Poskytovateľ je povinný poučiť všetky osoby, ktoré sa podieľajú na jeho činnosti spojenej s poskytovaním Služieb, o rozsahu ich zmluvnej a zákonnej povinnosti zachovávať mlčanlivosť a o možných následkoch ich porušenia.
Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané Poskytovateľom od Objednávateľa na základe a/alebo v akejkoľvek súvislosti s Dohodou môžu byť použité výhradne na účely poskytovania Služieb podľa tejto Dohody a v súlade so všeobecne záväznými právnymi predpismi, ktoré upravujú nakladanie s takýmito údajmi. Poskytovateľ sa zaväzuje dôverné informácie, ako aj všetky informácie, ktoré získal akýmkoľvek spôsobom na základe Dohody alebo v akejkoľvek súvislosti s Dohodou, udržiavať v tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením. Poskytovateľ sa zaväzuje prijať vhodné opatrenia na zabránenie úniku alebo neautorizovanému použitiu dôverných informácií tretími osobami. Poskytovateľ nie je oprávnený použiť Dôverné informácie na iný účel, než na aký mu boli sprístupnené Objednávateľom. Poskytovateľ nie je oprávnený bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely poskytovanie Služieb podľa Dohody, a to ani po ukončení platnosti a účinnosti Dohody, s výnimkou prípadu ich poskytnutia, odovzdania, oznámenia alebo sprístupnenia v súlade so všeobecne záväznými právnymi predpismi. Ak bude Poskytovateľ, ktorému bola zverená Dôverná informácia, na základe príslušných právnych predpisov povinný alebo príslušnými orgánmi verejnej moci vyzvaný, aby sprístupnil Dôverné informácie Objednávateľa, urýchlene oznámi existenciu takejto povinnosti alebo požiadavky Objednávateľovi.
Povinnosť mlčanlivosti Poskytovateľa a osôb, ktoré sa podieľajú na jeho činnosti spojenej s poskytovaním Služieb Objednávateľovi, trvá aj po skončení zmluvného vzťahu založeného touto Dohodou.
4.19 [bookmark: _Hlk222233653]V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4.20 Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie. 
4.21 V prípade zmeny a/alebo doplnenia subdodávateľa je Poskytovateľ povinný najneskôr do pätnástich (15) pracovných dní pred plánovanou  zmenou  subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 4.19 tohto článku Dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4.22 Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Dohody, ktorá  v celom rozsahu  nahradí  pôvodnú Prílohu č. 3 Dohody.  Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    
4.23 [bookmark: _Hlk208316740]Poskytovateľ sa zaväzuje poskytovať Služby osobami uvedenými v Prílohe č. 4 Dohody – Menný zoznam expertov. V prípade, ak bude mať Poskytovateľ záujem zabezpečovať poskytovanie Služieb inými osobami, než osobami uvedenými v Prílohe č. 4 Dohody, musia tieto osoby spĺňať podmienky účasti podľa § 34 ods. 1 písm. g) Zákona o verejnom obstarávaní, ktoré sú uvedené v Prílohe č. 5 tejto Dohody, čo Poskytovateľ preukáže Objednávateľovi pred plánovanou zmenou/doplnením takejto osoby. V prípade, ak Objednávateľ písomne odsúhlasí zmenu experta, Poskytovateľ vypracuje  aktualizovanú Prílohu č. 4  tejto Dohody, ktorá  v súlade  s týmto bodom v plnom rozsahu  nahradí  pôvodnú Prílohu č. 4 Dohody. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní. 
4.24 Ak pri poskytovaní Služieb vznikne dielo v zmysle zákona č. 185/2015 Z. z. Autorský zákon v znení neskorších predpisov (ďalej len „Dielo“), použijú sa na toto Dielo ustanovenia tohto bodu a súvisiace ustanovenia zákona č. 185/2015 Z. z. Autorský zákon v znení neskorších predpisov. Poskytovateľ týmto udeľuje Objednávateľovi súhlas na používanie (ďalej len „Licencia“) Diel alebo ich častí dodaných na základe Zmlúv o poskytovaní Služieb, a to za týchto podmienok:
a) Poskytovateľ udeľuje Objednávateľovi licenciu na neobmedzené použitie Diel alebo ich častí, na všetky známe spôsoby použitia podľa ustanovenia § 19 ods. 4 zákona č. 185/2015 Z. z. Autorský zákon v znení neskorších predpisov, a to najmä na spracovanie Diel alebo ich častí, spojenie Diela s iným Dielom, vyhotovenie ich rozmnoženín, ich zverejnenie a rozširovanie,
b) Poskytovateľ udeľuje Objednávateľovi výhradnú licenciu v neobmedzenom vecnom a územnom rozsahu, t. j. nesmie po dobu trvania licencie udelenej Objednávateľovi udeliť ďalšej, tretej osobe licenciu na použitie Diel alebo ich častí v rozsahu a spôsobom udeleným touto licenciou Objednávateľovi a je povinný zdržať sa použitia Diel alebo ich častí spôsobom, na ktorý udelil licenciu Objednávateľovi,
c) Poskytovateľ udeľuje licenciu Objednávateľovi na celú dobu trvania autorskoprávnej ochrany k daným Dielam alebo ich častiam, 
d) Poskytovateľ udeľuje licenciu Objednávateľovi bezodplatne; Objednávateľ je oprávnený udeliť sublicenciu tretej osobe a postúpiť licenciu tretej osobe,
e) Poskytovateľ  sa zaväzuje vysporiadať všetky právne vzťahy s tretími osobami, ktoré sa budú podieľať na poskytovaní Služieb tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských práv, Poskytovateľ sa zaväzuje nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške.
Ustanovenia tohto bodu tohto článku Dohody sa budú uplatňovať aj po zániku tejto Dohody z akéhokoľvek dôvodu.
4.25 Poskytovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora. 
4.26 Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi. 
4.27 Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
4.28 Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
4.29 V prípade, že Poskytovateľ, jeho subdodávateľ podľa Zákona o verejnom obstarávaní  alebo subdodávateľ podľa Zákona o registri partnerov verejného sektora,  má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní. 
4.30 Účastníci Dohody sa dohodli, že si pri poskytovaní Služieb a počas doby platnosti tejto Dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb. Účastníci dohody sa súčasne zaväzujú k vzájomnej informačnej povinnosti o skutočnostiach, ktoré môžu mať vplyv na plnenie predmetu tejto Dohody, najmä o právnych skutočnostiach spôsobujúcich vznik, zmenu alebo zánik práv a povinností. Objednávateľ sa zaväzuje odovzdať Poskytovateľovi nevyhnutne potrebnú dokumentáciu a/alebo informácie týkajúce sa skutočností súvisiacich s poskytovaním Služieb podľa tejto Dohody a/alebo dokumentáciu a/alebo informácie, ktoré sú potrebné za účelom riadneho poskytovania Služieb, prípadne mu takúto dokumentáciu a/alebo informácie na jeho požiadanie bez zbytočného odkladu zabezpečiť, ak si Poskytovateľ ani pri vynaložení všetkej odbornej starostlivosti nedokáže túto dokumentáciu a/alebo informácie zabezpečiť sám.
4.31 Zamestnanci, resp. pracovníci Poskytovateľa, prostredníctvom ktorých bude Poskytovateľ zabezpečovať poskytovanie služieb v objektoch Objednávateľa v súlade s príslušnou Objednávkou, sú povinní absolvovať policajné preverenie s ohľadom na interný predpis Objednávateľa „Nariadenie Ministerstva vnútra Slovenskej republiky č. 79/2022 o fyzickej ochrane objektov Ministerstva vnútra Slovenskej republiky v znení neskorších predpisov“ (zamestnanci, resp. pracovníci Poskytovateľa nesmú byť právoplatne odsúdení za majetkovoprávne a násilné trestné činy). Túto skutočnosť si vyhradzuje Objednávateľ preveriť. Poskytovateľ poskytne Objednávateľovi menný zoznam jeho zamestnancov, resp. pracovníkov s osobnými údajmi v rozsahu meno a priezvisko, rodné číslo, číslo občianskeho preukazu a adresa trvalého pobytu. Predmetné údaje doručí Poskytovateľ Objednávateľovi minimálne štrnásť (14) dní pred dňom nástupu konkrétneho zamestnanca, resp. pracovníka na poskytovanie Služieb na základe Objednávky, ak nebude v konkrétnej Objednávke uvedené inak. 
4.32 Poskytovateľ v rámci poskytnutia súčinnosti pred uzatvorením tejto Dohody predložil osvedčenie na oboznamovanie sa s utajovanými skutočnosťami alebo potvrdenie o priemyselnej bezpečnosti vydané Národným bezpečnostným úradom Slovenskej republiky v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon o ochrane utajovaných skutočností“) alebo ekvivalentný doklad vydaný inou certifikačnou autoritou v krajine sídla alebo miesta podnikania Poskytovateľa (ďalej len „osvedčenie/potvrdenie“). Osvedčenie/potvrdenie musí obsahovať oprávnenie na oboznamovanie sa s utajovanými skutočnosťami, postúpenie utajovaných skutočností v materiálnej podobe, postúpenie utajovaných  skutočností v elektronickej podobe a vytváranie utajovaných skutočností na technickom prostriedku minimálne v stupni utajenia „Dôverné“. 
Poskytovateľ pri preukazovaní splnenia tejto povinnosti nemôže využiť technické a odborné kapacity inej osoby, ale predmetným osvedčením/potvrdením musí disponovať sám Poskytovateľ. Pri skupine dodávateľov je však nevyhnutné, aby disponovali požadovaným osvedčením/potvrdením všetci členovia skupiny dodávateľov. Zároveň požadovaným osvedčením/potvrdením musí disponovať každý subdodávateľ. Poskytovateľ sa zaväzuje udržiavať osvedčenie/potvrdenie podľa tohto bodu Dohody v platnosti počas celej doby trvania tejto Dohody. Kópia osvedčenia/potvrdenia tvorí Prílohu č. 6 tejto Dohody. Porušenie tejto povinnosti predstavuje podstatné porušenie tejto Dohody a dôvod na odstúpenie Objednávateľa od Dohody v súlade s čl. IX tejto Dohody.

Článok V
Cena za Služby
5.1 Cena za Služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, ako Cena konečná. Cena za Služby je uvedená v čl. II, bode 2.3 tejto Dohody a štruktúrovaný rozpočet Ceny za Služby je uvedený v Prílohe č. 2 tejto Dohody.
5.2 Ak je Poskytovateľ platiteľom DPH, k fakturovanej Cene za Služby bude pripočítaná DPH stanovená v súlade so všeobecnými záväznými právnymi predpismi platnými na území Slovenskej republiky v čase poskytnutia Služby/Služieb. V prípade, ak je Poskytovateľ v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa čl. II, bodu 2.3 a Prílohy č. 1 tejto Dohody, najmä, nie však výlučne, náklady za poskytnutie Služieb a na obstaranie súvisiacich plnení, ako napríklad doprava na miesto poskytovania Služieb, náklady na obalovú techniku a balenie, či náklady na zaškolenie personálu Objednávateľa.
5.3 V prípade, ak Poskytovateľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná. 
5.4 Zálohové platby, preddavky, ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v záhlaví Dohody. Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví Dohody.
5.5 Neoddeliteľnou súčasťou faktúry bude protokol o poskytnutí Služieb potvrdený Objednávateľom.
5.6 Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu protokolu o poskytnutí Služieb  potvrdeného  Objednávateľom, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu. 

Článok VI
Záručná doba a zodpovednosť za vady
6.1 Poskytovateľ poskytuje na Služby záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Dohody. V prípade  reklamácie sa záručná doba predlžuje o čas, počas ktorého bola vada odstraňovaná. 
6.2 V prípade vady zo záruky Služieb počas záručnej doby má Objednávateľ právo na bezplatné odstránenie vád a Poskytovateľ má povinnosť odstrániť vady Služieb na svoje náklady.
6.3 Objednávateľ uplatní reklamáciu vady zo záruky Služieb a/alebo súvisiacich plnení a práva vyplývajúce zo záruky a nároky z vád bez zbytočného odkladu po jej zistení, a to písomne vo forme bežného e-mailu adresovaného oprávnenej osobe Poskytovateľa uvedenej v záhlaví Dohody. Uplatnenie reklamácie vady zo záruky Služieb musí obsahovať: 
a) označenie Objednávateľa,
b) číslo príslušnej Objednávky, 
c) popis vady akosti Služieb alebo spôsob, ako sa vada akosti prejavuje,
d) počet Služieb a/alebo súvisiacich plnení vykazujúcich vady akosti, 
e) určenie spôsobu uspokojenia nároku, ktorý určí Objednávateľ podľa svojho uváženia:
i. vrátenie zaplatenej Ceny za Služby za Služby a/alebo súvisiace plnenia vykazujúce vady akosti, 
ii. zľava z Ceny za Služby za Služby a/alebo súvisiace plnenia vykazujúce vady akosti, 
iii. opakované poskytnutie Služieb bez vád a/alebo výmenu plnení súvisiacich so Službami, ak sú tieto plnenia tovarom a je možné zrealizovať výmenu za plnenie bez vád, 
iv. oprava plnení súvisiacich so Službami vykazujúcich vady, ak je možné takúto opravu zrealizovať vzhľadom na druh Služby a/alebo súvisiaceho plnenia vykazujúceho vady.
6.4 Poskytovateľ je povinný písomne sa vyjadriť k uplatneniu reklamácie zo strany Objednávateľa najneskôr do siedmich (7) dní odo dňa doručenia reklamácie Objednávateľom. Ak sa Poskytovateľ nevyjadrí k reklamácii v lehote podľa predchádzajúcej vety, má sa za to, že uplatnenie reklamácie je oprávnené a Poskytovateľ súhlasí s oznámenými vadami akosti Služieb a/alebo súvisiacich plnení (ďalej len „Oprávnená reklamácia“).
6.5 Poskytovateľ je povinný v prípade nárokov z Oprávnenej reklamácie podľa bodu 6.3 tohto článku Dohody, písm. e), bodov i. a ii. vystaviť a doručiť Objednávateľovi dobropis (s náležitosťami podľa príslušných všeobecne záväzných právnych predpisov platných na území Slovenskej republiky) so splatnosťou tridsať (30) dní odo dňa jeho doručenia Objednávateľovi. 
6.6 Poskytovateľ je povinný v prípade nárokov z Oprávnenej reklamácie podľa bodu 6.3 tohto článku Dohody, písm. e), bodu iii. opakovane poskytnúť Službu bez vád alebo vymeniť plnenia súvisiace so Službami, ktoré boli poskytnuté s vadami, a to do pätnástich (15) dní odo dňa doručenia uplatnenia reklamácie  Poskytovateľovi, ak sa Účastníci dohody písomne nedohodnú na dlhšej lehote. 
6.7 Poskytovateľ je povinný v prípade nárokov z Oprávnenej reklamácie podľa bodu 6.3 tohto článku Dohody, písm. e), bodu iv. opraviť vadu plnení súvisiacich so Službami v lehote do pätnástich (15) dní odo dňa doručenia uplatnenia reklamácie Poskytovateľovi, ak sa Účastníci dohody písomne formou bežného e-mailu nedohodnú na dlhšej lehote. 
6.8 Poskytovateľ je po odstránení vád Služieb a/alebo súvisiacich plnení povinný vyhotoviť písomný protokol, ktorý doručí Objednávateľovi najneskôr v nasledujúci pracovný deň po odstránení príslušnej vady/vád.  
6.9 Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 Dohody. 
6.10 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
6.11 [bookmark: _Hlk201759880]Poskytovateľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Služieb, najmä ak predmetné Služby boli poskytnuté odlišne od podmienok uvedených v tejto Dohode a jej prílohách. Pri výskyte vady poskytnutých Služieb a uplatnenia nároku z vád vo forme reklamácie podľa tohto článku Objednávateľom sa Poskytovateľ zaväzuje túto vadu odstrániť v lehote uvedenej v čl. II, bode 2.3 a v Prílohe č. 1 Dohody. V prípade, ak nebude možné vadu odstrániť alebo ak by si jej odstránenie vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu z Ceny za Služby, a to až do výšky 100% hodnoty Služby poskytnutej s vadou.
6.12 Postup pri reklamácii Služieb neupravený v tejto Dohode sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.
6.13 Poskytovateľ je povinný počas účinnosti Dohody zabezpečiť trvanie platnej zmluvy o poistení pre prípad spôsobenia škody pri poskytovaní Služieb s minimálnym plnením do sumy uvedenej v čl. II, bode 2.3 Dohody. Za účelom preukázania trvania poistenia počas účinnosti Dohody je Poskytovateľ povinný kedykoľvek  na žiadosť Objednávateľa bezodkladne predložiť aktuálny doklad o poistení, a to vo forme poistky alebo poistnej zmluvy. Úradne overená kópia poistnej zmluvy o poistení zodpovednosti za škodu spôsobenú podnikaním podľa tohto bodu tvorí Prílohu č. 7 tejto Dohody.

Článok VII
Ostatné dojednania
7.1 [bookmark: _Hlk201760114]Tento bod sa uplatňuje v prípade úhrady Ceny aj z finančných prostriedkov Európskej únie. Poskytovateľ berie na vedomie, že finančné prostriedky Objednávateľa určené na zaplatenie Ceny sú verejnými prostriedkami, a sú sčasti prostriedkami z Európskej únie a sčasti prostriedkami zo štátneho rozpočtu Slovenskej republiky. Poskytovateľ berie na vedomie, že na použitie verejných prostriedkov, kontrolu použitia týchto prostriedkov a vymáhanie ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitnými predpismi z oblasti rozpočtových pravidiel, finančnej kontroly a osobitne poskytovania podpory v rámci príslušného operačného programu.
Účastníci dohody sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie na vykonanie príslušného  operačného programu, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre Poskytovateľa vyplývajú povinnosti v súvislosti s plnením podľa Dohody, sú pre Poskytovateľa záväzné dňom ich zverejnenia, ak boli zverejnené spôsobom, ktorý je Poskytovateľa dostupný. 
Poskytovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z Dohody, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Dohody. Povinnosť podľa predchádzajúcej vety je Poskytovateľ povinný splniť v termínoch určených Objednávateľom v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Európskej únie na vykonanie príslušného programu, v rámci ktorého si Objednávateľ nárokuje financovanie výdavkov uhradených Poskytovateľovi, ktoré mu vznikli z plnenia Dohody. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:
a) poverení zamestnanci Objednávateľa,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR,
f) splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
g) osoby prizvané kontrolnými orgánmi v súlade s pravidlami uvedenými v grantovej zmluve/ internom predpise. 
Poskytovateľ podpisom Dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
a) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
b) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
c) požadovať prítomnosť oprávnených osôb zo strany Poskytovateľa počas vykonávania kontroly, auditu, či overovania u Poskytovateľa;
d) požadovať od Poskytovateľa prijatie nápravných opatrení a odstránenie zistených nedostatkov u Poskytovateľa.
7.2 Účastníci dohody sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou alebo plnením záväzkov podľa tejto Dohody. 
7.3 [bookmark: _Hlk211257249]Účastníci dohody  sa dohodli, že v prípade, ak podmienky Verejného obstarávania alebo   osobitné právne predpisy vyžadujú pre poskytovanie Služieb osobitné povolenia, resp.  certifikáty, Poskytovateľ je povinný disponovať takýmito povoleniami, resp. certifikátmi   a udržiavať ich v platnosti počas celej doby trvania Dohody, inak sa porušenie tejto povinnosti bude považovať za podstatné porušenie tejto Dohody. Poskytovateľ je povinný kedykoľvek počas platnosti tejto Dohody na výzvu Objednávateľa bezodkladne predložiť Objednávateľovi takéto povolenie, resp. certifikát.

Článok VIII
Zmluvné pokuty a úroky z omeškania
8.1 [bookmark: _Hlk203038240][bookmark: _Hlk194926561]Pre prípad nedodržania podmienok tejto Dohody si dohodli Účastníci dohody nasledovné zmluvné pokuty a úroky z omeškania:
a) za omeškanie Poskytovateľa s poskytovaním Služieb a/alebo dokumentácie podľa čl. II, bodu 2.3 Dohody si Objednávateľ uplatní voči Poskytovateľovi zmluvnú pokutu vo výške 0,05 % z Ceny za jednotlivé Služby a/alebo dokumentáciu, s ktorými je v omeškaní, za každý, aj začatý deň omeškania,
b) za omeškanie Poskytovateľa s odstránením vady Služieb v lehote podľa čl. II, bodu 2.3 Dohody a v súlade s čl. VI Dohody si Objednávateľ uplatní voči Poskytovateľovi zmluvnú pokutu vo výške 0,05% z Ceny za Služby, s odstraňovaním vád ktorých je v omeškaní, za každý, aj začatý deň omeškania,
c) za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej Ceny za Služby za každý, aj začatý deň omeškania, 
d) v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa čl. IV, bodu 4.11 Dohody a/alebo Prílohy č. 1 Dohody, Objednávateľ si uplatní voči Poskytovateľovi zmluvnú pokutu vo výške 10% z Ceny za takéto Služby,
e) v prípade nepravdivosti vyhlásení Poskytovateľa, ktoré sú uvedené v čl. IV, bodoch 4.25 a 4.29 Dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR),
f) v prípade porušenia povinností Poskytovateľa uvedených v čl. IV, bodoch 4.18, 4.20 a 4.21 a v čl. VII, bode 7.3 Dohody si Objednávateľ uplatní voči Poskytovateľovi zmluvnú pokutu vo výške 30% z Ceny za Služby za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla.  
8.2 [bookmark: _Hlk211259101]Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje. 
8.3 [bookmark: _Hlk211259121]Zaplatením zmluvnej pokuty Poskytovateľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
8.4 [bookmark: _Hlk211259150]Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä  vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX
Skončenie Dohody
9.1 Účastníci dohody sa dohodli, že Dohodu je možné skončiť:
0. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
0. písomným odstúpením od Dohody v prípade podstatného porušenia Dohody,
0. písomnou výpoveďou v súlade s bodmi 9.7 a 9.8 tohto článku Dohody.
9.2 [bookmark: _Hlk211259417]Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené  v súlade s čl. X, bodom 10.4 Dohody. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody. 
9.3 [bookmark: _Hlk203037593]Za podstatné porušenie Dohody sa považuje:
a) omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia preukázateľného dôvodu, ktorý by omeškanie ospravedlňoval (vyššia moc), 
b) ak Cena za Služby bude fakturovaná v rozpore s podmienkami dohodnutými v tejto Dohode a jej prílohách, 
c) Poskytovateľ poskytne Objednávateľovi Služby takým spôsobom alebo v rozsahu a kvalite, ktoré sú v rozpore s Prílohou č. 1 a touto Dohodou, 
d) [bookmark: _Hlk211259842][bookmark: _Hlk208404568]Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy,
e) Poskytovateľ poruší jeho povinnosti podľa čl. IV, bodov 4.25 až  4.32,  čl. VI, bodu 6.13  a čl. VII, bodu 7.3 tejto Dohody, 
f) ak budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu), alebo 
g) ak je to výslovne uvedené v tejto Dohode.  
9.4 Objednávateľ je oprávnený písomne odstúpiť od Dohody v prípade, ak:
a) proti Poskytovateľovi začalo konkurzné konanie alebo reštrukturalizácia,
b) Poskytovateľ vstúpil do likvidácie, alebo
c) Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni.
9.5 [bookmark: _Hlk201761166]Objednávateľ je oprávnený odstúpiť od Dohody aj v prípade, ak: 
a) [bookmark: _Hlk201761212][bookmark: _Hlk211260392]existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní,
b) [bookmark: _Hlk201761230]táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
c) [bookmark: _Hlk201761242]Poskytovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
9.6 [bookmark: _Hlk211609433]Účastníci Dohody sa dohodli, že ak Dohoda nenadobudne účinnosť v lehote šiestich (6) mesiacov odo dňa jej podpisu všetkými Účastníkmi dohody, Účastníci dohody sú oprávnení od Dohody odstúpiť.
9.7 Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
9.8 Poskytovateľ je oprávnený písomne vypovedať túto Dohodu s výpovednou dobou šesť (6) mesiacov, ak Objednávateľ neuhradil riadne doručenú a riadne vystavenú faktúru Poskytovateľovi, ak je Objednávateľ v omeškaní dlhšie ako šesťdesiat (60) dní, a to aj napriek písomnej výzve Poskytovateľa s určením náhradnej lehoty na vykonanie nápravy. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
9.9 Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
9.10 Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody. 

Článok X
Spoločné a záverečné ustanovenia
10.1 Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „Oznámenie“) musia byť: 
a) [bookmark: _Hlk201756179]v písomnej podobe (v listinnej alebo elektronickej podobe), 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
[bookmark: _Hlk201834012][bookmark: _Hlk201756192]Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.
10.2 Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody.
10.3 Oznámenie poskytované Poskytovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody.
10.4 Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
10.5 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
10.6 [bookmark: _Hlk201761649]Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Ustanovenie bodu 10.5 tohto článku Dohody týmto nie je dotknuté.
10.7 [bookmark: _Hlk208404647]Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
10.8 V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
10.9 Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
10.10 Účastníci dohody vyhlasujú, že túto Dohodu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú svojimi podpismi.
10.11 Táto Dohoda nadobúda platnosť dňom jej podpisu všetkými Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie Dohody v Centrálnom registri zmlúv zabezpečí Kupujúci. Tento bod platí len v prípade, ak Predmet prevodu nie je financovaný z fondov Európskej únie, tak ako je uvedené v čl. II, bode 2.3 Dohody.  
10.12 Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedno (1) pre Poskytovateľa. 
10.13 Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.
· Príloha č. 1 – Opis predmetu zákazky, vlastný návrh plnenia
· Príloha č. 2 – Štruktúrovaný rozpočet Ceny za Služby 
· Príloha č. 3 – Zoznam subdodávateľov 
· Príloha č. 4 – Menný zoznam expertov  
· Príloha č. 5 –  Podmienky účasti
· [bookmark: _GoBack]Príloha č. 6 – Kópia osvedčenia na oboznamovanie sa s utajovanými skutočnosťami alebo potvrdenie o priemyselnej bezpečnosti alebo ekvivalentný doklad
· Príloha č. 7 – Úradne overená kópia poistnej zmluvy o poistení zodpovednosti za škodu spôsobenú podnikaním 
· Príloha č. 8 – Zoznam miest poskytovania Služieb
· Príloha č. 9 – Vzor Objednávky 



[bookmark: _Hlk531177488]V [●], dňa [●]					V [●], dňa [●]


Za Objednávateľa:				Za Poskytovateľa:



.......................................................		.......................................................
[●]						[●]
[●]						[●]	



PRÍLOHA Č. 1
OPIS PREDMETU ZÁKAZKY, VLASTNÝ NÁVRH PLNENIA






































PRÍLOHA Č. 2
ŠTRUKTÚROVANÝ ROZPOČET CENY ZA SLUŽBY


PRÍLOHA Č. 3
ZOZNAM SUBDODÁVATEĽOV


	Poradové číslo
	Identifikácia navrhnutého subdodávateľa (obchodné meno, sídlo, IČO)
	Identifikácia príslušného plnenia
	Rozsah plnenia vyjadrený v % a  sumou
	Meno, priezvisko, dátum narodenia, adresa pobytu osoby oprávnenej konať za subdodávateľa

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	






PRÍLOHA Č. 4
MENNÝ ZOZNAM EXPERTOV

	
P. č.
	Názov pozície Experta/ 
a požiadavky na Experta *
	Titul, meno, priezvisko

	1.
	 
	 

	2.
	 
	 

	3.
	 
	 

	4.
	
	

	5.
	
	



* 	Pri požiadavkách na experta sa uvedú minimálne požiadavky na expertov stanovené Objednávateľom na preukázanie splnenia podmienok účasti technickej alebo odbornej spôsobilosti podľa § 34 ods. 1 písm. g) Zákona o verejnom  obstarávaní vo Verejnom obstarávaní.




PRÍLOHA Č. 5
PODMIENKY ÚČASTI


PRÍLOHA Č. 6
KÓPIA OSVEDČENIA NA OBOZNAMOVANIE SA S UTAJOVANÝMI SKUTOČNOSŤAMI ALEBO POTVRDENIE O PRIEMYSELNEJ BEZPEČNOSTI ALEBO EKVIVALENTNÝ DOKLAD







PRÍLOHA Č. 7
ÚRADNE OVERENÁ KÓPIA POISTNEJ ZMLUVY O POISTENÍ ZODPOVEDNOSTI ZA ŠKODU SPÔSOBENÚ PODNIKANÍM


















































PRÍLOHA Č. 8
ZOZNAM MIEST POSKYTOVANIA SLUŽIEB


PRÍLOHA Č. 9
VZOR OBJEDÁVKY 

Objednávka č. [●]
Dátum vystavenia: [DD.MM.RRRR]

	Objednávateľ:
	

	Názov:                                                            
	Ministerstvo vnútra Slovenskej republiky

	Sídlo:
	Pribinova 2, 812 72 Bratislava, Slovenská republika

	Štatutárny orgán:                                      
	[●]

	IČO:
	00 151 866

	DIČ:
IČ DPH:
	2020571520
SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu:
	SK78 8180 0000 0070 0018 0023

	BIC/SWIFT kód:   
	SPSRSKBA

	Webové sídlo (URL):
Kontaktná/oprávnená osoba:
Tel. kontakt:
E-mail:
	http://www.minv.sk/
[●]
[●]
[●]

	(ďalej len „Objednávateľ“)
	



  a

	Poskytovateľ:
	

	Názov:                                                            
	[●]

	Sídlo/Miesto podnikania:
	[●]

	Štatutárny orgán:
	[●]

	IČO:
	[●]

	DIČ:
IČ DPH (ak je pridelené):
Bankové spojenie: 
Číslo účtu:
BIC/SWIFT kód: 
Webové sídlo (URL): 
Kontaktná/oprávnená osoba:
Tel. kontakt: 
	[●]
[●]
[●]
[●]
[●]
[●]
[●]
[●]

	E-mail:
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	(ďalej len „Poskytovateľ“)
	

	(Objednávateľ a Poskytovateľ spoločne ďalej len „Účastníci dohody“ a jednotlivo len „Účastník dohody“)




	 

1. Na základe rámcovej dohody č.  [●]  zo dňa  [●] (ďalej len „Rámcová dohoda“) v súlade s ustanoveniami čl. II, bodu 2.3 a čl. IV Rámcovej dohody, predkladá Objednávateľ Poskytovateľovi túto Objednávku.
2. Miestom dodania Služieb je: [●].	
3. Lehota na poskytnutie Služieb je: [●].
4. Jednotlivé Služby sa budú poskytovať spôsobom podľa príslušných ustanovení Rámcovej dohody a v rozsahu podľa tejto Objednávky a jej Prílohy č. 1.
5. Ostatné skutočnosti, ktoré je potrebné uviesť podľa Účastníkov dohody, budú upravené v Prílohe tejto Objednávky.
6. Ostatné práva a povinnosti neupravené v tejto Objednávke sa spravujú ustanoveniami Rámcovej dohody. Poskytovateľ je povinný potvrdiť túto Objednávku  bezodkladne v lehote a spôsobom uvedeným v Rámcovej dohode.
7. Táto Objednávka je platná dňom jej potvrdenia Poskytovateľom v súlade s čl. II, bodom 2.3 Rámcovej dohody alebo uplynutím lehoty podľa článku IV, bodu 4.6 Rámcovej dohody. 

Príloha č. 1 – Špecifikácia Služieb 


 

 
V [●], dňa: [●]						V [●], dňa: [●] 
 

Za Objednávateľa:						Za Poskytovateľa: 
 
 
 
.......................................................				....................................................... 
[●]								[●] 
[●] 								[●] 

